****

**Προς το Προεδρείο της Βουλής των Ελλήνων**

**Αναφορά**

**προς τον:**

**κ. Υπουργό Υγείας**

**Θέμα:** **Επιστολή του Σωματείου Προσωπικού ΕΚΑΒ 3ης Περιφέρειας, με την οποία επισημαίνεται ότι ο στόλος των Ασθενοφόρων Οχημάτων του Παραρτήματος βρίσκεται σε οριακό σημείο και η Υπηρεσία βρίσκεται απροετοίμαστη να αντιμετωπίσει τα αυξημένα, λόγω της πανδημίας covid 19, περιστατικά.**

Οι βουλευτές Αχαΐας Κώστας Μάρκου και Αθανασία [Σία] Αναγνωστοπούλου καταθέτουν ως αναφορά την επιστολή του Σωματείου Προσωπικού ΕΚΑΒ 3ης Περιφέρειας, με την οποία επισημαίνεται ότι ο στόλος των ασθενοφόρων οχημάτων του Παραρτήματος βρίσκεται σε οριακό σημείο και η Υπηρεσία βρίσκεται απροετοίμαστη να αντιμετωπίσει τα αυξημένα, λόγω της νέας έξαρσης της πανδημίας covid 19, περιστατικά.

Με την επιστολή αυτή καλείται ο Προέδρος του ΕΚΑΒ να μεριμνήσει έτσι ώστε:

Α] να ενισχυθεί το Παράρτημα με ασθενοφόρα οχήματα από άλλα Παραρτήματα.

Β] να προμηθευθεί το Παράρτημα ελαστικά για τα ήδη υπάρχοντα ασθενοφόρα οχήματα.

Γ] να γίνει παρέμβαση στα συμβαλλόμενα συνεργεία για την κατά προτεραιότητα επισκευή των βλαβών των ασθενοφόρων οχημάτων.

Επισυνάπτεται η σχετική επιστολή, με την επισήμανση ότι για τα αιτήματα [Β] και [Γ] είχαμε υποβάλλει την με αριθμό 3400/128/17.01.2020 Ερώτηση και ΑΚΕ με θέμα «Προβλήματα και Δυσλειτουργίες στο ΕΚΑΒ Δυτικής Ελλάδας», η οποία ουδέποτε απαντήθηκε από τον κ. Υπουργό.

**Παρακαλούμε για την άμεση εξέταση της Αναφοράς μετά της Επιστολής, για την απάντηση και τις σχετικές σας ενέργειες καθώς και για την ενημέρωσή μας.**

**Αθήνα, 10.02.2021**

**Οι βουλευτές που καταθέτουν**

**Μάρκου Κώστας**

 **Αναγνωστοπούλου Αθανασία [Σία]**

 **Δρίτσας Θεόδωρος**

 **Μάλαμα Κυριακή**

 **Μωραΐτης Θάνος**

 **Νοτοπούλου Αικατερίνη**

 **Παπαδόπουλος Σάκης**

 **Πούλου Παναγιού**

 **Χρηστίδου Ραλλία**